Уфа Арена

„Уфа Арена“ (на руски: Универсалная спортивная арена „Уфа-Арена“; на башкирски: Өфө-Арена) e многофункционален спортно-развлекателен комплекс в град Уфа, домашен стадион на руския хокеен клуб ХК „Салават Юлаев“ от 19 декември 2007 г. Първият мач на арената се състои на 27 август 2007 г. в рамките на младежката Суперсерия 2007 между хокейните отбори на Русия и Канада. Строителство За разлика от повечето новопостроени в същия период руски хокейни арени („Татнефт Арена“, „Арена Омск“, „Арена Митишчи“ и др.) „Уфа Арена“ е построена с участието само на местни строителни организации: тя е проектирана от архитектите от архитектурното студио № 1 ЗАО „Проектен институт Башкиргражданпроект“ Илдар Фанисович Ибрахимов и Владимир Николаевич Савенко, а в качеството на главен изпълнител е нает строителния тръст ОАО „КПД“. Предаването на „Уфа Арена“ е проведено по време на празненствата по случай 450-годишнината от присъединяването на Башкортостан към Русия. Втора фаза Оригиналният проект на „Уфа Арена“ предвижда втора фаза на строителството: закрита ледена пързалка с трибуна за 640 зрители и паркинги на няколко нива. Тържественото откриване след втората фаза на „Уфа Арена“ се състоя на 20 ноември 2011 г. В мероприятието взимат участие президентът на република Башкортостан Рустем Хамитов, представители на ръководството на Башнефт, кметът на Уфа Павел Качкаев и др. В рамките на споразумението между АФК „Система“ и правителството на Башкортостан, групата компании „Башнефт“ финансира повече от 20 % от стойността на строителството на втората фаза. За две години за тази цел са изразходвани 105 милиона рубли. Архитектура Комплексът „Уфа Арена“ се състои от две ледени площадки: главна за 8070 зрители и малка за 640 зрители. На първия етаж на арената има разположени стаи за отдих на спортистите и треньорския състав, стая за съдии, сауна, масажна стая, помещение за заточване на кънки, гараж за две ледополиващи машини „Олимпия“, медицински кабинет и допинг-контрол. Арената се състои от четири нива: влизането в секторите се извършва през второто, третото и четвъртото ниво. Между второто и четвъртото ниво са ВИП-ложите, места за хора в инвалидни колички, коментаторските кабини, ложите за пресата и ресторант. През декември 2016 г. е заменен кубът над центъра на арената. Характеристики Главна арена Обща площ – 29 070 m² Брой места – 8070 Наземен паркинг – 996 места Пристройки към „Уфа Арена“ Обща площ – 8300 m² Брой места – 640 Закрит паркинг – 222 места. Спортни мероприятия 2007 г. 27 – 28 август – Мачове от младежката Суперсерия Русия – Канада 10 – 11 октомври – VI световно първенство по борба до пояс (куреш) 2008 г. 11 април – уфимският „Салават Юлаев“ за първи път в историята си става шампион на Русия, побеждавайки в решаващия мач във финалната серия на плейофите ярославския „Локомотив“ 2011 г. 12 февруари – Купа на предизвикателството на Младежката хокейна лига. 16 април – „Салават Юлаев“ печели Купа Гагарин, побеждавайки в 5 мача от финалната серия на плейофа „Атлант“ (4 – 1) 27, 29 май – Световна лига по волейбол. Мачове Русия – Япония. 2013 г. 5 януари – Световно първенство по хокей за младежи. Във финалния мач отбора на САЩ побеждава Швеция с 3:1. VI Зимни международни детски игри. Хокеен турнир. 2014 г. Август – Световна купа по хокей за младежи 2017 г. Януари – Мач на звездите на КХЛ Интересни факти „Уфа Арена“ е построена на мястото на пързалката с естествен лед на стадион „Труд“, на която през 60-те години на миналия век USLS хокейният отбор СКСЮ провежда международния си дебют. Арената е най-голямото спортно съоръжение с изкуствен лед в Башкортостан. „Лада Арена“, открита през 2013 г. в Толиати, е построена по проект, заимстван от „Уфа Арены“, но без третото ниво на трибуните. Източници Ссылки ((ru)) Уфа Арена на спортния сайт на града Архив на оригинала от 2012-04-22 в Wayback Machine. ((ru)) Уфа Арена на официалния сайт на хокейния клуб „Салават Юлаев“ Архив на оригинала от 2010-04-28 в Wayback Machine. ((ru)) Уфа Арена на сайта на феновете на Спартак Архив на оригинала от 2016-03-04 в Wayback Machine. ((ru)) Рыбинский В. А. Уфа-Арена.// Статия в Башкирска енциклопедия